# Àlex Debón Latorre

Àlex Debón Latorre (la Vall d'Uixó, 1 de març de 1976) és un pilot de motociclisme valencià que competeix en el Campionat del món des de la temporada de 1998, actualment a la categoria de Moto2. L'any 2001 quedà Campió d'Espanya en la categoria de 250cc.
El seu germà gran, Xavier Debón, fou també un destacat pilot de motociclisme que arribà a guanyar el Campionat d'Europa de 125cc l'any 1990.

## Trajectòria

Àlex debutà en competició internacional el 2000, quan ja havia fet un grapat de curses com a wildcard (comodí) i, després d'algunes temporades amb resultats discrets, l'any 2006 esdevingué pilot de proves i de reserva d'Aprilia. La temporada de 2008 fou ascendit a pilot fix de la marca, després d'haver obtingut diversos èxits com ara la pole al Circuit de Catalunya el 2006 i a Brno el 2007.
El 2008, encetà la temporada amb una pole al circuit de Losail, a Qatar, tot liderant la cursa a la volta final, per acabar finalment en quarta posició. Aconseguí la seva primera victòria en Gran Premi el 18 de maig de 2008, al GP de França celebrat al Circuit de Le Mans: Havent-se classificat als entrenaments en la pole, va triar encertadament pneumàtics per a ferm sec en unes condicions climàtiques inestables, i s'allunyà aviat amb un gran avantatge (de fet, l'avantatge fou tan gran que s'arribà a especular si la seva motocicleta no comptaria pas amb sistema de control de tracció, aleshores en desenvolupament per part d'Aprilia de cara a la seva màquina de MotoGP). Era el seu 112è Gran Premi.
De cara al 2010 va córrer a Moto2 per a l'equip Ajo Motorsport, amb un xassís de FTR Moto. Fou segon a la primera cursa, Qatar, però a Assen patí una forta topada als entrenaments, amb el resultat d'una clavícula trencada, quan ja havia aconseguit el tercer millor temps de la sessió. Més tard, Debón anuncià la seva intenció de retirar-se a final de temporada, i serà substituït per Kevin Coghlan a partir de la temporada de 2011.

## Resultats al Mundial de motociclisme
### Per temporada

| Any | Categoria | Moto | Curses | Victòries | Podis | Pole | Punts | Posició |
| 1998 | 250cc | Honda | 1 | 0 | 0 | 0 | 0 | NC |
| 1999 | 250cc | Honda | 3 | 0 | 0 | 0 | 0 | NC |
| 2000 | 250cc | Aprilia | 16 | 0 | 0 | 0 | 33 | 15è |
| 2001 | 250cc | Aprilia | 16 | 0 | 0 | 0 | 60 | 11è |
| 2002 | 250cc | Aprilia | 16 | 0 | 0 | 0 | 72 | 11è |
| 2003 | 250cc | Honda | 15 | 0 | 0 | 0 | 81 | 11è |
| 2004 | 250cc | Honda | 15 | 0 | 0 | 0 | 82 | 12è |
| 2005 | 250cc | Honda | 16 | 0 | 0 | 0 | 67 | 12è |
| 2006 | 250cc | Aprilia | 5 | 0 | 0 | 0 | 50 | 13è |
| 2007 | 250cc | Aprilia | 4 | 0 | 1 | 0 | 27 | 18è |
| 2008 | 250cc | Aprilia | 16 | 2 | 4 | 2 | 176 | 4t |
| 2009 | 250cc | Aprilia | 15 | 0 | 1 | 2 | 101 | 10è |
| 2010 | Moto2 | FTR | 14 | 0 | 1 | 0 | 73 | 16è |
| Total | | | 152 | 2 | 7 | 4 | 822 | |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Bike | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos | Punts |
| 2008 | 250cc | Aprilia | QAT 4 | ESP 6 | POR Ret | CHN 5 | FRA 1 | ITA 2 | CAT 4 | GBR 7 | DTT 4 | GER Ret | CZE 1 | SM Ret | INP C | JPN 3 | AUS 5 | MAL 6 | VAL Ret | 4t | 176 |
| 2009 | 250cc | Aprilia | QAT 14 | JPN 5 | ESP Ret | FRA Ret | ITA 7 | CAT 5 | DTT 6 | GER 2 | GBR 6 | CZE Ret | INP Ret | SM 7 | POR 9 | AUS 13 | MAL 7 | VAL NVC | | 10è | 101 |
| 2010 | Moto2 | FTR | QAT 2 | ESP 25 | FRA 16 | ITA 10 | GBR 5 | DTT NVC | CAT Ret | GER Ret | CZE 7 | INP Ret | SM | ARA 22 | JPN 10 | MAL 5 | AUS 9 | POR NVC | VAL 13 | 16è | 73 |

## Referències

* ↑ «Castelló: Àlex Debón presenta en el Aeroport de Castelló a su equipo» (en castellà). laplanaaldia.com, 27-02-2011. [Consulta: 24 maig 2011].
* ↑ «Alex Debon» (en anglès). motogp.com. Arxivat de l'original el 23 de juny 2011. [Consulta: 6 juny 2011].
* ↑ «Provisional Pole position for Alex Debon» (en anglès). inforally.sibiul.ro. XWD, 17-06-2006 [Consulta: 26 juny 2010]. Arxivat 2011-10-03 a Wayback Machine. «Còpia arxivada». Arxivat de l'original el 2011-10-03. [Consulta: 24 maig 2011].
* ↑ Carnell, Sarah «Alex Debon takes provisional 250 pole» (en anglès). Motorcycle News. Bauer Media Group, 17-08-2007 [Consulta: 26 juny 2010].
* ↑ Carnell, Sarah «Alex Debon takes Pole position on return to 250s» (en anglès). Motorcycle News. Bauer Media Group, 08-03-2008 [Consulta: 26 juny 2010].
* ↑ Carnell, Sarah «Debutant Mattia Pasini Motos dream start to 250GP career with a win» (en anglès). Motorcycle News. Bauer Media Group, 09-03-2008 [Consulta: 26 juny 2010].
* ↑ Lostia, Michele «Debon takes dominant maiden win» (en anglès). autosport.com. Haymarket Group, 18-05-2008 [Consulta: 26 juny 2010].
* ↑ «Tomizawa wins the first ever Moto2 race» (en anglès). crash.net. Crash Media Group, 11-04-2010 [Consulta: 26 juny 2010].
* ↑ Strang, Simon «Iannone takes pole, Debon injured» (en anglès). autosport.com. Haymarket Group, 25-06-2010 [Consulta: 26 juny 2010].
* ↑ Strang, Simon «Rolfo's win, Elias's title at Sepang» (en anglès). autosport.com. Haymarket Group, 10-10-2010 [Consulta: 10 novembre 2010]. «Alex Debon, who is set to retire at the end of the Any, made it a good day for the veterans with fifth place.»
* ↑ «Coghlan secures full time 2011 ride» (en anglès). crash.net. Crash Media Group, 10-11-2010 [Consulta: 10 novembre 2010].

## Enllaços externs

* Lloc web oficial Arxivat 2020-12-17 a Wayback Machine. (castellà)
* Vídeo d'Àlex Debón evitant una caiguda gairebé segura (Brno, 2010) (italià)
* Imatge d'Àlex Debón amb l'Aprilia el 2009